98/487/EY: Neuvoston päätös, tehty 13 päivänä heinäkuuta 1998, kansainvälisen sopimuksen tekemisestä kivutonta ansastusta koskevista standardeista hyväksyttynä pöytäkirjamerkintänä Euroopan yhteisön ja Amerikan yhdysvaltojen välillä



Virallinen lehti nro L 219 , 07/08/1998 s. 0024 - 0025



NEUVOSTON PÄÄTÖS, tehty 13 päivänä heinäkuuta 1998, kansainvälisen sopimuksen tekemisestä kivutonta ansastusta koskevista standardeista hyväksyttynä pöytäkirjamerkintänä Euroopan yhteisön ja Amerikan yhdysvaltojen välillä (98/487/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 100 a artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon vuoden 1996 kesäkuussa tehdyn neuvoston päätöksen neuvotteludirektiiveistä, jolla komissio valtuutettiin neuvottelemaan Kanadan, Venäjän federaation, Yhdysvaltojen ja minkä tahansa muun maan kanssa, jota asia koskee, sopimus kivutonta ansastusta koskevista standardeista, ottaa huomioon 22 päivänä heinäkuuta 1997 tehdyn neuvoston päätöksen, joka koskee kivutonta ansastusta koskevista standardeista Euroopan yhteisön, Kanadan ja Venäjän federaation välillä tehdyn sopimuksen hyväksymistä ja jossa komissiota kehotetaan tehostamaan pyrkimyksiä tehdä Amerikan yhdysvaltojen kanssa sopimus, joka vastaa Kanadan ja Venäjän federaation kanssa tehtyä sopimusta, sekä katsoo, että asetuksessa (ETY) N:o 3254/91 (3) ja erityisesti sen 3 artiklan 1 kohdan toisessa luetelmakohdassa viitataan kivuttomasta ansastuksesta sovittuihin kansainvälisen tason standardeihin, joihin sellaisten kolmansien maiden, jotka eivät ole kieltäneet ansarautojen käyttöä, olisi mukautettava pyyntimenetelmänsä, jotta ne voisivat viedä yhteisöön tietyistä eläinlajeista valmistettuja turkiksia ja tuotteita, sopimuksen olennainen tavoite on määrätä yhdenmukaistetuista teknisistä säännöistä, joilla pyydettyjen eläinten hyvinvointia suojataan riittävästi ja joita sovelletaan ansojen tuotantoon ja käyttöön, sekä helpottaa osapuolten välistä ansojen, turkisten ja sopimuksen soveltamisalaan kuuluvista eläinlajeista valmistettujen tuotteiden kauppaa, kyseisen sopimuksen täytäntöönpano edellyttää, että päätetään aikataulusta, jonka mukaan testataan ansojen yhdenmukaisuus sopimuksessa määrättyihin standardeihin ja varmennetaan ne sekä poistetaan varmentamattomat ansat, tämän päätöksen liitteenä oleva pöytäkirjamerkintänä tehty sopimus on edellä mainittujen neuvotteludirektiivien mukainen; se on kansainvälisellä tasolla sovittujen kivutonta ansastusta koskevien standardien mukainen, joihin viitataan asetuksen (ETY) N:o 3254/91 3 artiklan 1 kohdan toisessa luetelmakohdassa, ja kansainvälinen sopimus kivutonta ansastusta koskevista standardeista hyväksyttynä pöytäkirjamerkintänä Euroopan yhteisön ja Amerikan yhdysvaltojen välillä olisi hyväksyttävä, ON PÄÄTTÄNYT SEURAAVAA: 1 artikla Hyväksytään kansainvälinen sopimus kivutonta ansastusta koskevista standardeista hyväksyttynä pöytäkirjamerkintänä Euroopan yhteisön ja Amerikan yhdysvaltojen välillä. Kyseisen sopimuksen teksti on tämän päätöksen liitteenä. 2 artikla Neuvoston puheenjohtaja toimittaa päättämiskirjan tiedoksi Amerikan yhdysvalloille (4). Tehty Brysselissä 13 päivänä heinäkuuta 1998. Neuvoston puolesta W. SCHÜSSEL Puheenjohtaja (1) EYVL C 32, 30.1.1998, s. 8 (2) EYVL C 210, 6.7.1998 (3) Neuvoston asetus (ETY) N:o 3254/91, annettu 4 päivänä marraskuuta 1991, ansarautojen käytön yhteisössä sekä yhteisöön tapahtuvan, turkisten ja sellaisten maiden alkuperää olevien tietyistä villieläimistä valmistettujen tuotteiden tuonnin kieltämisestä, joissa käytetään pyynnissä ansarautoja tai kansainvälisten, kivutonta ansastusta koskevien standardien vastaisia menetelmiä (EYVL L 308, 9.11.1991, s. 1). (4) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.